Sy sê Saipa merk dié daling al die afgelope paar jaar op en verwys na ’n aanlyn berig waarin Troy Martins, woordvoerder van die departement van onderwys, sê die terugvoering van ouers en onderwysers is dat leerlinge nie rekenkunde as vak neem nie, omdat hulle nie suiwer wiskunde as vak wil neem nie. Die twee vakke word gewoonlik saam in ’n vakkeuse-pakket aangebied.
Leerlinge wat ’n aanleg vir rekeningkunde toon, moet vroeg-vroeg geïdentifiseer en aangemoedig word om ’n professionele beroep as rekenmeester te volg. Ouers, onderwysers en die breër samelewing moet betrokke raak.
Dat minder as ’n kwart van staatsinstellings ’n skoon oudit kry, het in ’n groot mate te doen met die tekort aan basiese rekeningkundige vaardighede in die staatsdiens. ’n Gebrek aan vaardighede dra ook daartoe by dat die regering nie by sy begrotings kan hou nie.